《卢舜徒太守送余至天津留别》
清代·陈奕禧

谁信黔西去，相随泛海云。明知终欲别，只为惜难分。

老泪不空洒，此情倾向君。桃花潭水意，岂独古人闻。

作者简介：（1648—1709）清浙江海宁人，字六谦，号子文、香泉。贡生。由安邑县丞累官至南安知府。以书法名天下，雍正时敕命以其书刻石为《梦墨楼帖》。诗格亦高，王士禛称赏之，收为弟子。又能画。有《春蔼堂集》、《益州于役记》、《皋兰载笔》、《予宁堂帖》等。